**Előterjesztés**

**Hévíz Város Önkormányzat Képviselő-testületének**

**2023. október 24-i nyilvános ülésére**

**Tárgy:** HÉVÍZ-BALATON AIRPORT Kfttaggyűlésére mandátum kialakítása

**Az előterjesztő:** Papp Gábor polgármester

**Készítette:** Benkő Attilaügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz-Balaton Airport Kft. 2023. október 16-én kelt levele alapján - a hatályos Társasági szerződés 11.19. pontjában foglaltak alapján - írásbeli szavazást kezdeményez az alábbi tárgykörökben:

*1.napirendi pont:*

Döntés a „Hévíz-Balaton Airport, repülőtér infrastruktúra karbantartásához és fejlesztéséhez szükséges engedélyezési és kiviteli terveinek elkészítése, teljeskörű hatósági engedélyeztetése és kivitelezése” tárgyú közbeszerzési eljárásban az ügyvezető részére felhatalmazás megadásáról, a közbeszerzés jogszabályoknak megfelelő érvényes és eredményes lezárulta esetén a nyertes ajánlattevővel a szerződés aláírásának és az abban foglalt kötelezettségvállalás megtételének jóváhagyásáról.

A fenti tárgykörhöz tartozó előterjesztést, valamint a taggyűlés fenti döntésre irányuló határozat -tervezetet tartalmazó szavazólap az előterjesztés mellékletét képezi.

Az előterjesztés és mellékletei Hévíz-Balaton Airport Kft. Felügyelőbizottság tagjainak részére megküldésre került.

A szavazólap visszaküldési határideje legkésőbb 2023. október 24.

Kérem a Tisztelt Képviselő-testületet a határozati javaslat elfogadására!

A döntés egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete a HÉVÍZ-BALATON AIRPORT Korlátolt Felelősségű Társaság (székhelye: 8380 Hévíz, Kossuth L. u. 1., cégjegyzékszám: Cg. 20-09-072648, a továbbiakban: a Társaság) társasági szerződés 11.19 pontja alapján írásbeli szavazásra bocsátott határozati javaslatról mandátumot biztosít a polgármester részére

2. A polgármester az alábbi határozati javaslatról szavazzon igennel:

11. sz. Határozati javaslat: A taggyűlés akként határoz, hogy az Ügyvezető által írásban előterjesztett, a „Hévíz Balaton Airport, repülőtér infrastruktúra karbantartásához és fejlesztéséhez szükséges engedélyezési és kiviteli terveinek elkészítése, teljeskörű hatósági engedélyeztetése és kivitelezése” tárgyú közbeszerzési eljárás vonatkozásában felhatalmazást ad az ügyvezető részére, hogy a közbeszerzés jogszabályoknak megfelelő érvényes és eredményes lezárulta esetén a nyertes ajánlattevővel a szerződést aláírja és az abban foglalt kötelezettségvállalást megtegye.

Felelős: Papp Gábor polgármester

Határidő: 2023. október 25.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | ügyvezető igazgató |  |  |
|  |  |  |  |